
Овој проект е финансиран од

УПАТСТВО ЗА АПЛИЦИРАЊЕ 
Јавен повик до граѓански организации за доделување грантови

Проект: „Комисијата за антидискриминација ја остварува својата превентивна и заштитна улога“
Датум на објава на повикот: 26 октомври 2022 г. 
Краен рок за аплицирање: 25 ноември 2022 г., до 17:00 часот

1. [bookmark: _Toc117669068]ПОЗАДИНА НА ПОВИКОТ
[bookmark: _Toc117669069]1.1. Контекст
Македонскиот социокултурен контекст се соочува со голем недостаток на толеранција, иако како земја постигнавме суштинска хармонизација со меѓународните стандарди за заштита на човековите права. Причините зад ова се повеќекратни, но главно се групирани во две посттранзициски реалности: неефикасна држава (недостиг на владеење на правото, корупција, заробување на државата, високо централизирана држава, недостаток на независни институции, недостаток на судски реформи итн.); и ниското ниво на доверба и учество на јавноста во процесите на донесување одлуки. Овие две реалности најмногу ги погодуваат најслабите во нашето општество, односно граѓаните и групите на луѓе кои се маргинализирани и малцинствата. Така, кога тие се цел на дискриминаторски однесувања, државата нуди малку и бавно обесштетување, а јавноста демонстрира ниско ниво на свест за проблемот на дискриминација, оставајќи многу малку можности за креирање промена на перспективите и запирање на дискриминаторските активности. 
Согласно извештајот за работа на Комисијата за спречување и заштита од дискриминација (КСЗД) во 2021 г. се постапувало по 167 претставки за дискриминација од кои во 40 случаи се утврдила дискриминација. Најчест основ за дискриминација во 2021 г. бил личното својство и општествениот статус кој е потврден во 11 случаи. Потоа следат основите национална или етничка припадност, припадност на маргинализирана група и родов идентитет кои се потврдени во 8 случаи. Сексуалната ориентација како основ на дискриминација била потврдена во 7 случаи. Дискриминација врз основа на пол била потврдена во 5 случаи, а во исто толкав број како дискриминаторски основи биле потврдени образованието и бојата на кожа. Дискриминација вршеле правни лица од јавниот сектор, потоа субјекти од приватниот сектор и физички лица.[footnoteRef:1]  [1:  Види повеќе на следниот линк: https://kszd.mk/wp-content/uploads/2022/03/Godisen-izvestaj-2021.pdf ] 

Извештајот од спроведеното истражување на тема „Ставови и искуството со предрасуди, социјална дистанца и еднаквост во Северна Македонија“ ни покажува дека постојат групи граѓани кон кои луѓето имаат прилично мала двојба за искажување негативни ставови. Таква е ситуацијата со припадниците на ЛГБТ заедницата, трансродо-вите, имигрантите и барателите на азил. Добиените податоци покажуваат на конзистентен тренд на силно изразена социјална дистанца на основа на етничка припадност и вероисповед за низа понудените човечки односи. Резултатите покажуваат дека на испитаниците им е попријатна идејата да имаат за раководител, сосед или да се дружат со некој кој е од различна етничка припадност или вера, отколку некој нивни близок роднина да формира брак со некој кој е од различна етничка припадност или вера.[footnoteRef:2]  Она што е важно е дека стекнатите предрасуди се научени и може да подлежат на промена. За да се случи таа промена потребни се мерки за јакнење на кохезијата и меѓугрупните односи во насока на едукација и зголемена свест на населението и заштита на ранливите граѓани од отворената дискриминација и неповолниот третман. [2:  Види повеќе на следниот линк: https://mcms.mk/images/docs/2022/Stavovi_i_iskustvo_so_predrasudi_socijalna_distanca_i_ednakvost_vo_Severna_Makedonija.pdf ] 

[bookmark: _Toc117669070]1.2. За проектот
Македонскиот центар за меѓународна соработка (МЦМС) во 2022 г. почна да го спроведува проектот „Комисијата за антидискриминација ја извршува својата превентивна и заштитна улога“, финансиран од Европската Унија (ЕУ) во рамки на Европскиот инструмент за демократија и човекови права (ЕИДХР) кој има за цел да ги промовира демократијата и човековите права ширум светот преку поддршка на иницијативите на граѓанското општество.
Главната цел на проектот е да допринесе кон зајакнување на институционалниот одговор за борба против дискриминацијата и неправедниот третман кон маргинализирани-те групи и граѓани. Во проектот, борбата против дискриминацијата ја согледуваме од два аспекта: прво, преку добро поставени и подготвени институции за брз одговор кон распространетата дискриминација, и второ, преку зголемена граѓанска свест (граѓани, граѓански здруженија, медиуми, итн.) за еднаквост и  недискриминација. Овие два аспекта се тесно поврзани и испреплетени - зајакнувањето на институциите ќе ја зголеми довербата на граѓаните и охрабри да го кренат својот глас пред неправдите и обратно, притисокот кој доаѓа од страна на граѓаните ќе влијае да имаме институции кои постојано ќе се подобруваат и соодветно ќе реагираат.[footnoteRef:3] [3:   Види повеќе на следниот линк: https://mcms.mk/mk/za-nasata-rabota/programi/2358-komisijata-za-antidiskriminacija-ja-izvrshuva-svojata-preventivna-i-zashtitna-uloga.html ] 

[bookmark: _Toc117669071]1.3. За повикот: цели и резултати
Целта на повикот е промоција на недискриминацијата, толеранцијата и  еднаквоста преку водење на кампањи и промотивни активности во различни сектори и области на локално и национално ниво во Северна Македонија. Во борбата против дискриминацијата и нееднаквоста потребно е да се работи и со граѓаните со што би се влијаело на  зголемување на довербата во механизмите за антидискриминација и бенефитите од еднаквоста за развој на општеството. 
Поднесените предлог-проекти на организациите во рамките на овој повик треба да придонесат за постигнување на некој или  сите од следните резултати: 
1. Зголемено знаење и свест на пошироката популација за важноста на борбата со дискриминација и бенефитите од еднаквоста за целото општество; 
2. Зголемено знаење и свест на вработените во јавните институции за важноста на борбата со дискриминација и бенефитите од еднаквоста за целото општество;
3. Зајакната доверба на граѓаните во механизмите за заштита од дискриминација на национално ниво.
Со овие грантови, локалните граѓански организации ќе преземат активна улога во борбата против сите форми на дискриминација и ќе се залагаат за толеранција и еднаквост во кампањите предводени на локално ниво. Борците за човекови права кои се дел од различните локални граѓански здруженија и иницијативи и кои ги познаваат потребите на локално ниво се една од најважните алки во пријавувањето и следењето на состојбата со нееднаквиот третман, нетолеранцијата и дискриминаторските практики. Оваа директна поддршка ќе ги зајакне капацитети на граѓанските организации за дејствување локално за промоција и поддржување на недискриминацијата, еднаквоста на човековите права.
[bookmark: _Toc117669072]1.4. Расположливи средства
Целокупниот износ на финансиски средства кој е на располагање во рамките на грантовите изнесува 36.000 евра (2.214.000 МКД). 
Во рамки на повикот ќе се доделат најмалку шест мали грантови во износ до 6.000 евра (369.000) МКД) по грант. 
МЦМС го задржува правото да не додели дел или сите расположливи средства и истите да ги пренамени за идни повици. При доделувањето на средствата ќе се внимава на регионална распределба и на специфичните сектори/области каде е планиран предлог проектот. 
Ќе бидат поддржани предлог-проекти кои траат минимум 5 и максимум 7 месеци. 
Периодот на спроведување ќе биде прецизно договорен со потпишување на договорот за грант, планираното почнување на грантовите е почеток на 2023 г. 
[bookmark: _Toc117669073]1.5. Финансирање
Грантот ќе покрие 100% од вкупните подобни трошоци.
2. [bookmark: _Toc117669074]КРИТЕРИУМИ ЗА ПОДОБНОСТ
[bookmark: _Toc117669075]2.1. Кој може да аплицира
Апликанти може да бидат домашни организации кои се формирани согласно Законот за здруженија и фондации (ЗЗФ) и кои го исполнуваат следниот услов: 
· да се регистрирани најмалку две години пред објавата на повикот.
На овој повик може да се аплицира самостојно или со ко-апликанти. Како ко-апликанти организациите може да се јават во повеќе предлог проекти, а како водечки апликант само во една апликација. Ко-апликантите мора да ги задоволат критериумите за подобност, како што е применливо за апликантот. Ко-апликантите учествуваат во осмислувањето и спроведувањето на проектите, а трошоците кои ги покриваат од грантот се подобни на ист начин како и оние за апликантот. Целосната апликација се пишува на македонски јазик. Предност ќе се даде на организации кои во мисијата и статутот имаат заложби за заштита на човековите права и еднаквоста. 
[bookmark: _Toc117669076]2.2. Активности
[bookmark: _Toc117669077]2.2.1. Подобни активности
Грантовите ќе бидат доделени за активности кои ќе придонесат за остварување на цел-та на повикот, односно за креирање на активности и кампањи преку кои ќе може да се про-мовира недискриминацијата, толеранцијата и еднаквоста на локално и национално ниво. 
Активностите наведени подолу се само пример за подобни активности, но не се ограничени само на овие видови активности: 
· локални кампањи и активности базирани на докази, а поврзани со унапредување на човековите права, недискриминацијата и еднаквоста, 
· кампањи и активности со цел застапување базирано на докази за зајакнување на маргинализираните и ранливите групи на граѓани во општеството,
· кампањи и активности со цел застапување базирано на докази за недискриминирачки пристап на услугите во секторите здравство, образование, економија, и друго,
· активности и акции за унапредување на меѓукултурниот дијалог, меѓусебното почитување, разбирање и соработка меѓу сите лица и групи на граѓани кои живеат во Северна Македонија, 
· мултимедија-продукти за подобро известување на проектните резултати (комбинација од различни содржини, како што се текст, аудио, слики, анимации, видео и интерактивни содржини). 
Соодветни активности кои не се споменати погоре, но се јасно поврзани со целта и резултатите на повикот, ќе бидат земени предвид. Препорачуваме апликантите да не се фокусираат само на еден тип активности. 
За реализирање на предлог проектите препорачуваме по можност граѓанските организации да ги вклучат сите значајни чинители (од јавен и приватен сектор) и граѓаните. Особено се поткинува инкорпорирање на елементи за вклучување на родовите аспекти,  аспекти на владеење на правото и заштита на животната околина во реализирањето на сите предвидени активности. 
Проектниот тим на МЦМС по потреба ќе работи со организациите за подобрување и усогласување на предлог-проектните активности со целите на повикот.
	Напомена 
Организациите кои ќе бидат корисници на грантови се охрабруваат да се вклучат и во други активности кои се дел од проектот како целина, а се организирани и спроведувани од страна на МЦМС, како на пример:
· Да земат учество во заеднички настани за промоција на грантистите;
· Да земат учество во серија настани наменети за јакнење на капацитетите и знаењата;
· Да земат учество во настани за вмрежување, конференции и работилници;
· Да подготват серија на кратки приказни за спроведените активности. 



[bookmark: _Toc117669078]2.3. Трошоци
Во рамките на овој повик ќе бидат подобни вообичаените оперативни трошоци, вклучително: 
· трошоци за бруто-плата за персоналот вклучен во реализирањето на предлог-проектите;
· патни локални трошоци поврзани со активностите во проектот;   
· директни трошоци настанати за време на фазата на спроведување на предлог-предложените активности (вклучително и трошоци за надворешни лица/експерти од кои ќе се побара стручна поддршка);
· канцелариски трошоци кои се релевантни за предложените активности.
Во рамките на овој повик нема да се сметаат за подобни следните трошоци:
· трошоците кои се финансирани од друга програма и донатор;
· предлог-активности кои предвидуваат лична заработка и корист;
· за купување возила и мебел;
· за купување на алкохол и цигари;
· за купување или реновирање недвижнини;
· за купување ИТ опрема;
· за давање кредити на трети лица;
· за загуби при размена на валути;
· за финансирање политички партии и избори;
· за ретроспективно финансирање;
· за финансирање на трети лица и долгови и давачки за подмирување долгови.
 
3. [bookmark: _Toc117669079]АПЛИЦИРАЊЕ
[bookmark: _Toc117669080]3.1. Потребни документи за аплицирање
Апликацијата за овој повик треба да ги содржи уредно пополнети следните документи: 
· Формулар за аплицирање кој се состои од следните делови: општи податоци, информации за апликантот, кратко резиме на проектот, предлог-проект, изјава на апликантот и листа на проверка (преземи го формуларот тука);
· Буџет (преземи го формуларот за буџет тука);
· Копија од тековната состојба не постара од 6 месеци; 
· Копија од Статут на организација. 

	Додадена вредност
Како додадена вредност на апликацијата, организациите се повикуваат да достават и копии од наративниот извештај од 2021 или 2020 г.


[bookmark: _Toc117669081]3.2. Краен рок и начин на поднесување
Рокот за поднесување на апликацијата е 25 ноември 2022 г. најдоцна до 17:00 часот. Апликациите доставени по овој рок нема да бидат разгледувани. Апликациите може да се достават на емаил адреса appgrant@mcms.mk со назнака во емаилот: „Јавен повик за грантови“. 
Датумот и часот на пристигнување на електронската пошта ќе се смета за релевантен доказ за поднесување во зададениот рок. Апликациите пратени по електронска пошта мора да бидат испратени во една порака која во прилог ќе ги содржи следните документи: 
· Пополнет формулар во Word документ; 
· Пополнет буџет во Excel документ; 
· Копија од тековна состојба не постара од 6 месеци, 
· Копија од Статутот на организацијата. 
Апликантите ќе бидат известени за приемот на апликација со повратен одговор на нивната емиал порака.
[bookmark: _Toc117669082]3.3. Комплетирање на формуларот
Сите делови на формуларот мора да бидат комплетирани. Формуларот мора да биде пополнет на компјутер. Формуларот кој ќе биде пополнет рачно нема да се земе предвид. За време на пополнувањето на формуларот користете македонска поддршка. Внимавајте да не ги бришете насоките и коментарите во формуларот. Внимавајте да ја почитувате бараната должина на текстот за секој дел од формуларот, насоките се дадени во самиот формулар. Користете фонт „Ariel“ со големина 11. 
[bookmark: _Toc117669083]3.4. Линија за поддршка во процесот
Доколку имате дополнителни прашања во врска со повикот, истите може да се достават на fiv@mcms.mk со назнака: Референтен број 09-87/2-2022, најдоцна до 22 ноември 2022 г. Поставените прашања и одговорите ќе бидат достапни на www.mcms.mk во делот вести и јавност. 
Дополнително ќе се организира една информативна онлајн сесија на 11 ноември (петок) 2022 г. на ЗООМ од 12:00 до 14:00 часот. Ве молиме задолжително да го најавите своето присуство за гореспоменатата инфосесија најдоцна до 10 ноември 2022 г. на fiv@mcms.mk. Линк од ЗООМ ќе добијат сите кои ќе се пријават. 
Се поттикнуваат организациите ажурно да ја следат веб-страницата и фејсбук-страницата на МЦМС за да добијат навремени информации за веќе поставените прашања и одговори. 
[bookmark: _Toc117669084]3.5. Прелиминарна временска рамка
	Објава на повикот 
	26.10.2022

	Информативна сесија
	11.11.2022 – на ЗООМ

	Краен рок за поставување прашања
	22.11.2022

	Краен рок за поднесување апликации 
	25.11.2022, до 17:00 ч.

	Известување за доделени грантови и одбиени пријави 
	12.2022

	Потпишување договори 
	12.2022


Имајќи предвид дека оваа рамка може да се промени, ги поттикнуваме организациите редовно да се информираат преку веб-страницата  www.mcms.mk и на фејсбук страницата на МЦМС. 
Согласно одлуката, секоја организација ќе добие писмено известување за статусот на својата апликација. Содржината на апликациите нема да биде достапна за пренесување на трети лица. 
4. [bookmark: _Toc117669085]ОЦЕНКА НА ПРЕДЛОГ-ПРОЕКТИТЕ
Поднесените предлог-проекти подлежат на административна проверка, проверка на подобност и оценка за квалитетот. Предлог-проектите мора да поминат прво низ админи-стративна проверка и проверка за подобност за да можат да се оценуваат за квалитетот. Оние предлог-проекти кои нема да ги исполнат сите услови од административната проверка и проверката за подобност, нема да бидат оценувани за квалитетот. 
[bookmark: _Toc117669086]4.1. Административна проверка
· Краен рок: ако пријавата е доставена во зададениот краен рок, датум и час, ќе се прифати, ако не е, пријавата ќе се одбие (иако може да биде примена); 
· Формулар за аплицирање: формуларот е поднесен во бараниот образец и е целосно пополнет согласно дадените насоки;
· Буџет: буџетот е поднесен во зададениот формат согласно дадените насоки; 
· Јазик: поднесениот формулар е поднесен на македонски јазик; 
· Изјава: изјавата е уредно потпишана од одговорното лице (доколку има ко-апликант и од ко-апликантот се поднесува уредно потпишана изјава);
· Прилози: сите прилози се уредно доставени. 
[bookmark: _Toc117669087]4.2. Проверка за подобност
· Апликант: организацијата е регистрирана во земјата согласно ЗЗФ две години пред објавата на повикот;
· Апликант: една организација се јавува со еден предлог-проект; 
· Тековна состојба: тековна состојба не постара од 6 месеци; 
· Барање за грант: предлог-буџетот вклучува барање за грант до 6.000 евра (369.000 МКД);
· Временска рамка: временската рамка за спроведување на активностите во предлог-проектот е од минимум 5 и максимум 7 месеци.
[bookmark: _Toc117669088]4.3. Оценка за квалитетот
	Критериуми за оценка 
	Бр. на бодови

	1. Организациски капацитет за спроведување на предлог-проектот 
	20

	1.1. Дали организацијата има доволно искуство во проектен менаџмент?
	10

	1.2. Дали организацијата има капацитет за управување? (вклучувајќи вработени лица, опрема и способност да раководи со буџетот)
	10

	2. Релевантност на предлог-проектот со дефинираните цели и резултати на повикот
	20

	2.1 Дали предлог-проектот е во согласност со поставените цели и очекувани резултати наведени во повикот?                
	10

	2.2 Колку е кохерентен целокупниот дизајн на предлог-проектот?
Особено, дали дава јасно дефинирана заложба за промоција за недискриминација, толеранцијата и еднаквоста кон пошироката јавност и особено кон групите на граѓани кои се маргинализирани и ранливи во општеството?
	10

	3. Опис на предлог-проектот (општа цел, специфична цел, резултати, активности, план) 
	30

	3.1 Дали предложените активности се соодветни, практични и во согласност со поставените цели и резултати?
	10

	3.2 Дали акцискиот план е јасен и изводлив?
	10

	3.3 Дали постојат јасно дефинирани индикатори за мерење на постигнувањата? 
	10

	4. Претходно преземени акции и активности за промоција на недискриминацијата и еднаквоста
	10

	4.1 Дали организацијата има претходно преземено акции за недискриминација и еднаквост? 
	5

	4.2 Додадена вредност: наративен  извештај за 2021 г. или 2020 г.
	5

	5. Буџет и ефикасност на трошоците
	20

	5.1 Дали активностите соодветно се одразуваат во буџетот?
	10

	5.2 Дали односот помеѓу предвидените трошоци и очекуваните резултати е соодветен? 
	10

	ВКУПНО 
	100





5. [bookmark: _Toc117669089]ПРИЛОЗИ
Прилог 1. Формулар
Прилог 2. Буџет

